CELEX: 32021D1029(01)
Language: et
Date: 2021-08-11 00:00:00
Title: Euroopa Prokuratuuri kolleegiumi otsus, 11. August 2021, Euroopa Prokuratuuri kodukorra ja alalisi kodasid käsitleva otsuse muutmise ning täiendamise kohta 2021/C 439/05

29.10.2021   
               
               
                  ET
               
               
                  Euroopa Liidu Teataja
               
               
                  C 439/5
               
            
         EUROOPA PROKURATUURI KOLLEEGIUMI OTSUS,
         11. August 2021,
         Euroopa Prokuratuuri kodukorra ja alalisi kodasid käsitleva otsuse muutmise ning täiendamise kohta
         (2021/C 439/05)
         Euroopa Prokuratuuri kolleegium,
         võttes arvesse nõukogu 12. oktoobri 2017. aasta määrust (EL) 2017/1939, millega rakendatakse tõhustatud koostööd Euroopa Prokuratuuri asutamisel (edaspidi „Euroopa Prokuratuuri määrus“), eriti selle artiklit 21,
         võttes arvesse Euroopa peaprokuröri koostatud ettepanekut,
         ning arvestades järgmist:
         
                     1.
                  
                  
                     Kolleegium pidas oma 9. juuni 2021. aasta erakorralisel istungil vajalikuks kehtestada konkreetsed eeskirjad määruse artikli 28 lõikes 4 mainitud erandjuhtude jaoks,
                  
               
                     2.
                  
                  
                     Kolleegiumi töörühm laiendas Euroopa peaprokuröri palvel uusi eeskirju määruse artikli 28 lõike 4 rakendamiseks ning esitas need Euroopa peaprokurörile eesmärgiga teha ettepanek kolleegiumi otsuse tegemiseks kodukorra sätete muutmise ja täiendamise kohta,
                  
               
                     3.
                  
                  
                     Kodukorra muudatustega muudetakse vähesel määral Euroopa Prokuratuuri kolleegiumi 25. novembri 2020. aasta otsust 015/2020 alaliste kodade kohta,
                  
               
                     4.
                  
                  
                     Euroopa peaprokurör esitas kolleegiumile 12. juulil 2021 põhjendatud parandusettepaneku kooskõlas kodukorra artikliga 70,
                  
               
                     5.
                  
                  
                     Kolleegium vaatas Euroopa peaprokuröri koostatud ettepaneku läbi oma 11. augusti 2021. aasta istungil,
                  
               on vastu võtnud järgmise otsuse:
         
            Artikkel 1
            Kodukorra muudatused ja täiendused
            Euroopa Prokuratuuri kolleegiumi 12. oktoobri 2020. aasta otsust 003/2020 Euroopa Prokuratuuri kodukorra kohta muudetakse ja täiendatakse järgnevalt:
            
                        I.
                     
                     
                        Artikli 19 lõiget 1 muudetakse ja täiendatakse järgmiselt:
                        
                           „1.   Otsusega alaliste kodade kohta kehtestatakse kriminaalasjade alaliste kodade vahel jaotamise süsteem. Süsteem põhineb kriminaalasjade juhuslikul, automaatsel ning vahelduval jaotamisel alalistele kodadele, mille alaliste liikmete hulka ei kuulu järelevalvet teostav Euroopa prokurör, vastavalt iga uue kriminaalasja registreerimise järjekorrale ning tagab töökoormuse ühtlase jaotumise alaliste kodade vahel. Kriminaalasi määratakse kohe pärast registreerimist juhuvaliku põhimõttel alalisele kojale, mille alaliste liikmete sekka ei kuulu järelevalvet teostav Euroopa prokurör. Evokatsiooniks määratakse kriminaalasi juhuslikkuse alusel sellisele alalisele kojale, mille istung toimub kolme kuni viie päeva jooksul pärast kriminaalasja registreerimist.“
                        
                     
                  
                        II.
                     
                     
                        Artikli 39 lõikeid 1 ja 2 muudetakse järgmiselt:
                        
                           „1.   Euroopa delegaatprokurör või asjaomane Euroopa prokurör kontrollib kogu selle kodukorra artikli 38 lõike 1 kohaselt registreeritud teavet, et hinnata, kas on alust teostada Euroopa Prokuratuuri pädevust.
                        
                        
                           2.   Pärast kriminaalasjade haldamise süsteemist artikli 38 lõike 5 kohase teate saamist määrab Euroopa prokurör kontrollimisülesande Euroopa delegaatprokurörile. Euroopa prokurör võib määruse artikli 28 lõikes 4 nimetatud olukordades kontrollimise ise ette võtta. Kontrollimisülesande määramise korra üle otsustab Euroopa prokurör ja see võib hõlmata eeskirjadepõhist määramist, sealhulgas juhtudel, kui Euroopa delegaatprokurör sai teabe ex officio.“
                        
                     
                  
                        III.
                     
                     
                        Artikli 40 lõikeid 3–7 muudetakse järgmiselt:
                        
                           „3.   Kontrollimisel kasutatakse kõiki Euroopa Prokuratuurile kättesaadavaid teabeallikaid ja kõiki Euroopa delegaatprokurörile kooskõlas kohaldatava liikmesriigi õigusega kättesaadavaid allikaid, sealhulgas neid, mis on talle muidu kättesaadavad riigisiseses pädevuses tegutsemise korral. Euroopa prokurör või Euroopa delegaatprokurör võib kontrollimisel kasutada Euroopa Prokuratuuri töötajaid. Vajaduse korral võib Euroopa Prokuratuur konsulteerida ja vahetada teavet liidu institutsioonide, organite ja asutustega ning riiklike asutustega, arvestades võimaliku tulevase kriminaaluurimise usaldusväärsuse kaitset.
                        
                        
                           4.   Euroopa delegaatprokurör või asjakohastel juhtudel Euroopa prokurör lõpetab uurimise läbiviimise eest vastutuse võtmisega seotud kontrollimise vähemalt kaks päeva enne määruse artikli 27 lõikes 1 ettenähtud tähtaja möödumist. Uurimise alustamisega seotud kontroll lõpetatakse hiljemalt 20 päeva pärast selle kontrolliülesande määramist.
                        
                        
                           5.   Kui Euroopa delegaatprokurör ei lõpeta juhtudel, kui kontrolli läbiviimise ülesanne on määratud Euroopa delegaatprokurörile, ettenähtud tähtaja jooksul selle kontrollimist, kas uurimist alustada või mitte, või teatab, et ei saa seda ettenähtud tähtaja jooksul teha, teavitatakse sellest Euroopa prokuröri ja vajaduse korral pikendatakse tähtaega või antakse Euroopa delegaatprokurörile asjakohased juhised.
                        
                        
                           6.   Kui tegemist on evokatsiooniotsusega, võib Euroopa delegaatprokurör või asjakohastel juhtudel Euroopa prokurör paluda Euroopa peaprokuröril pikendada selle otsuse vastuvõtmiseks vajalikku tähtaega kuni viie päeva võrra.
                        
                        
                           7.   Kui asjaomane Euroopa prokurör või Euroopa delegaatprokurör ei tee otsust ettenähtud tähtaja jooksul, käsitatakse seda uurimise läbiviimise eest vastutuse võtmisest loobumise otsusena ja kohaldatakse vastavalt artiklit 42.“
                        
                     
                  
                        IV.
                     
                     
                        Artiklile 40 lisatakse lõike 7 järele uus lõige 7a, mille sisu on järgmine:
                        
                           „7a.   Kui kontrolli viib läbi Euroopa prokurör, määrab Euroopa prokurör määruse artiklite 26 ja 27 ning artikli 28 lõike 4 kohasel teabe esialgsel hindamisel kriminaalasja reeglina 24 tunni jooksul Euroopa delegaatprokurörile, et ta jätkaks menetlust kooskõlas käesolevate eeskirjade artiklitega 41 või 42.
                           Kui Euroopa prokurör on arvamusel, et määruse artikli 28 lõikes 4 esitatud tingimused on täidetud, jätkab ta vastavalt nende eeskirjade artikli 52 lõigetele 1 ja 2 põhjendamatu viivituseta tegevust. Kui Euroopa prokurör on saanud sellises olukorras pädevalt alaliselt kojalt nõusoleku uurimise ise läbi viimiseks, teeb ta isiklikult põhjendatud otsuse uurimise algatamiseks või uurimise läbiviimise eest vastutuse võtmiseks ning avab vastavalt eeskirjade artikli 41 lõikele 1 kriminaalasja toimiku. Kui nõusolekut ei anta, määrab Euroopa prokurör kriminaalasja põhjendamatu viivituseta Euroopa delegaatprokurörile. “
                        
                     
                  
                        V.
                     
                     
                        Artikli 41 lõiget 1 muudetakse järgmiselt:
                        
                           „1.   Kui Euroopa Prokuratuur otsustab pärast kontrollimist oma pädevust teostada, alustades uurimist või võttes vastutuse uurimise läbiviimise eest, avatakse kriminaalasja toimik ja sellele määratakse kriminaalasjade toimikute loendis (edaspidi „loend“) identifitseerimisnumber. Kriminaalasjade haldamise süsteem loob automaatselt püsilingi artikli 38 lõike 1 kohasele asjaomasele seotud registrikandele.“
                        
                     
                  
                        VI.
                     
                     
                        Artikli 41 lõike 2 viimast lõiku muudetakse ja täiendatakse järgmiselt:
                        „Eespool punkti a alapunktides x–xv osutatud isikuandmed sisestatakse loendisse üksnes selles ulatuses, milles see on tegevuseesmärki ja olemasolevaid ressursse arvestades vajalik. Loendis sisalduvat viidet hoitakse kriminaalasja uurimise ajal ajakohasena. Kriminaalasjade haldamise süsteem teavitab asjaomast Euroopa prokuröri ja Euroopa delegaatprokuröri korrapäraselt, kui teatavat liiki teavet ei ole loendisse kantud.“
                     
                  
                        VII.
                     
                     
                        Artikli 41 lõiget 3 muudetakse järgmiselt:
                        
                           „3.   Kriminaalasjade haldamise süsteem teavitab järelevalvet teostavat Euroopa prokuröri, alalist koda ja Euroopa peaprokuröri.“
                        
                     
                  
                        VIII.
                     
                     
                        Artikli 41 lõiget 4 muudetakse järgmiselt:
                        
                           „4.   Kui asja menetlev Euroopa delegaatprokurör või vastavalt määruse artikli 28 lõikele 4 uurimist läbi viiv Euroopa prokurör on arvamusel, leiab, et uurimise usaldusväärsuse säilitamiseks tuleb määruse artikli 25 lõikes 5 ning artikli 26 lõigetes 2 ja 7 osutatud asutuste teavitamise kohustuse täitmine ajutiselt edasi lükata, teavitab ta sellest viivitamata jälgivat alalist koda. Viimane võib selle otsuse kohta vastuväiteid esitada ja anda Euroopa delegaatprokurörile või asjaomasel juhul määruse artikli 28 lõike 4 kohaselt tegutsevale Euroopa prokurörile korralduse neid asutusi viivitamata asjakohaselt teavitada.“
                        
                     
                  
                        IX.
                     
                     
                        Artikli 42 lõiget 1 muudetakse järgmiselt:
                        
                           „1.   Kui Euroopa delegaatprokurör otsustab pärast kontrolli läbiviimist uurimist mitte alustada või asja uurimise läbiviimise eest vastutust mitte võtta, kannab ta selle põhjused registrisse. Otsusest teavitatakse kontrolliülesande määranud Euroopa prokuröri ja pädevale alalisele kojale määratakse ülesanne see läbi vaadata“.
                        
                     
                  
                        X.
                     
                     
                        Artikli 43 lõikeid 1 ja 2 muudetakse järgmiselt:
                        
                           „1.   Olenemata artikli 49 kohasest ümberjaotamisvõimalusest ja piiramata määruse artikli 28 lõiget 4 viib uurimise läbi Euroopa delegaatprokurör, kes otsustas selle alustada või selle läbiviimise eest vastutuse võtta.
                        
                        
                           2.   Kui see on riigisisese õiguse kohaselt lubatud, võib Euroopa prokurör määrata ühe või mitu sama liikmesriigi Euroopa delegaatprokuröri koos asja menetleva Euroopa delegaatprokuröriga uurimist läbi viima. Kui määruse artikli 28 lõikes 4 esitatud tingimused on täidetud, võib asjaomane Euroopa prokurör uurimise ise läbi viia“.
                        
                     
                  
                        XI.
                     
                     
                        Artiklit 52 muudetakse ja täiendatakse järgmiselt:
                        
                           „Artikkel 52
                           Euroopa prokuröri läbiviidavad uurimised
                           
                              1.   Kui asjaomane Euroopa prokurör on pärast seda, kui Euroopa Prokuratuur on vastavalt määruse artiklile 24 teabe registreerinud, seisukohal, et ta peaks uurimise isiklikult läbi viima, taotleb ta selleks kriminaalasjade haldamise süsteemi kaudu alalise koja heakskiitu ning teeb seejärel vastavalt määruse artikli 28 lõike 4 esimese lõigu punktile a, b või c põhjendatud otsuse.
                           
                           
                              2.   Lõikes 1 nimetatud taotluses tuleb välja tuua põhjendused, miks peaks uurimise läbi viima järelevalvet teostav Euroopa prokurör, mille alusel alaline koda saab hinnata, kas määruse artikli 28 lõikes 4 esitatud tingimused on täidetud.
                           
                           
                              3.   Alaline koda võib paluda asja menetlevalt Euroopa prokurörilt ja juhul, kui on määratud Euroopa delegaatprokurör, asja menetlevalt Euroopa delegaatprokurörilt selgitusi.
                           
                           
                              4.   Kui alaline koda annab heakskiidu, registreerib järelevalvet teostav Euroopa prokurör otsuse kriminaalasjade haldamise süsteemis, mis teavitab asjaomast Euroopa delegaatprokuröri (asjaomaseid Euroopa delegaatprokuröre), kui need on eelnevalt määratud. Otsusest teatatakse ka riiklikele asutustele.
                           
                           
                              5.   Kui Euroopa prokurör teeb vastavalt määruse artikli 28 lõike 4 punktile a võib otsuse enne Euroopa delegaatprokuröri määramist, kohustub ta täitma kõiki Euroopa delegaatprokuröri ülesandeid.
                           
                           
                              6.   Kui Euroopa prokurör viib uurimise läbi isiklikult, kohaldatakse analoogia alusel artiklit 44.“
                           
                        
                     
                  
         
            Artikkel 2
            Euroopa Prokuratuuri kolleegiumi alalisi kodasid käsitleva otsuse 015/2020 muutmine
            Artikli 4 punkti a muudetakse järgmiselt:
            
                        „a)
                     
                     
                        Euroopa Prokuratuuri kriminaalasjade haldamise süsteem määrab kriminaalasja registreerimisel vastava kriminaalasja juhuvaliku põhimõttel sellisele alalisele kojale, mille alaliste liikmete seas ei ole järelevalvet teostav Euroopa prokurör. Evokatsiooniks määratakse kriminaalasi viivitamata sellisele alalisele kojale, mille istung toimub kolme kuni viie päeva jooksul pärast kriminaalasja registreerimist ja mille alaliste liikmete seas ei ole järelevalvet teostav Euroopa prokurör“.
                     
                  
         
            Artikkel 3
            Jõustumine ja üleminekusätted
            
               1.   Käesolev otsus jõustub kolmekümnendal päeval pärast selle Euroopa Prokuratuuri kolleegiumis vastuvõtmist.
            
            
               2.   Otsusega tehtud muudatuste kriminaalasjade haldamise süsteemi tehniliste funktsioonidega täieliku integreerimise kuupäevani, aga maksimaalselt kolme kuu jooksul pärast otsuse jõustumist, võib kriminaalasjade juhuvaliku põhimõttel alalistele kodadele määramine toimuda manuaalselt loosimise teel.
            
         
         
            Luxembourg, 11. august 2021
            
               
                  Kolleegiumi nimel
               
               
                  Euroopa asepeaprokurör
               
               Danilo CECCARELLI